De Region bstähd aus de historischn Landschoftn: Maine, Anjou, Le Perche und Poitou sowia oam Tei vo da friahan Provinz Bretagne. Se is 1955 mid da Eihrichtung vo de Regiona in Frankreich entstondn. 1972 hod de Region an Status vo om Établissement public unta Leitung vo om Regionoiprefekt eahoidn. Duach de Dezentroiisiarungsgsetze vo 1982 hom de Regiona an Status vo Collectivités territoriales (Gebietskeapaschoftn) eahoidn, wia eahm bis dohi nua de Gmoana und de Départements bsessn ghod hom. Im Joar 1986 san de Regionoiräd easchtmois direkd gwehjd worn. Seitdem san de Bfugnisse vo da Region gengiwa vo da Zentroiregiarung in Paris schrittweis eaweidad worn.